CELEX: 62016CN0458
Language: el
Date: 2016-08-12 00:00:00
Title: Υπόθεση C-458/16 P: Αναίρεση που άσκησε στις 12 Αυγούστου 2016 η Trenzas y Cables de Acero PSC, S.L. κατά της αποφάσεως που εξέδωσε το Γενικό Δικαστήριο (έκτο τμήμα) στις 2 Ιουνίου 2016 στις συνεκδικασθείσες υποθέσεις T-426/10 έως T-429/16 και T-438/12 έως T-441/12, Moreda-Riviere Trefilerias κ.λπ. κατά Επιτροπής

24.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 392/16
            
         Αναίρεση που άσκησε στις 12 Αυγούστου 2016 η Trenzas y Cables de Acero PSC, S.L. κατά της αποφάσεως που εξέδωσε το Γενικό Δικαστήριο (έκτο τμήμα) στις 2 Ιουνίου 2016 στις συνεκδικασθείσες υποθέσεις T-426/10 έως T-429/16 και T-438/12 έως T-441/12, Moreda-Riviere Trefilerias κ.λπ. κατά Επιτροπής
   (Υπόθεση C-458/16 P)
   (2016/C 392/20)
   Γλώσσα διαδικασίας: η ισπανική
   
      Διάδικοι
   
   
      Αναιρεσείουσα: Trenzas y Cables de Acero PSC, S.L. (εκπρόσωποι: F. González Díaz, A. Tresandi Blanco, V. Romero Algarra, δικηγόροι)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα
   
   Η αναιρεσείουσα ζητεί από το Δικαστήριο:
   
               —
            
            
               να ακυρώσει την απόφαση του Γενικού Δικαστηρίου της 2ας Ιουνίου 2016 στις συνεκδικασθείσες υποθέσεις T-438/12 έως T-441/12 και, ειδικότερα, στην υπόθεση T-441/12, Trenzas y Cables de Acero PSC, S.L. κατά Ευρωπαϊκής Επιτροπής·
            
         
               —
            
            
               να καταδικάσει την Επιτροπή στα δικαστικά έξοδα τόσο της παρούσας διαδικασίας όσο και της διαδικασίας ενώπιον του Γενικού Δικαστηρίου.
            
         
      Λόγοι αναιρέσεως και κύρια επιχειρήματα
   
   
               1.
            
            
               Το Γενικό Δικαστήριο υπέπεσε σε πλάνη περί το δίκαιο κρίνοντας απαράδεκτο τον λόγο της προσφυγής σχετικά με την προσβολή των δικαιωμάτων άμυνας της αναιρεσείουσας.
            
         
               2.
            
            
               Το Γενικό Δικαστήριο υπέπεσε σε πλάνη περί το δίκαιο εφαρμόζοντας εσφαλμένο νομικό κριτήριο κατά την εξέταση της δεύτερης αιτήσεως περί αδυναμίας καταβολής του προστίμου και κατά την εξέταση, συνεπώς, του παραδεκτού της προσφυγής.
            
         
               3.
            
            
               Το Γενικό Δικαστήριο υπέπεσε σε πλάνη περί το δίκαιο κατά την εκτίμηση των αποδεικτικών στοιχείων ή προέβη σε πρόδηλη παραμόρφωση των αποδεικτικών στοιχείων, καθώς και σε παράβαση της υποχρεώσεως ασκήσεως ελέγχου πλήρους δικαιοδοσίας, σε προσβολή του δικαιώματος αποτελεσματικής ένδικης προστασίας και σε ελλιπή αιτιολόγηση.